SL Uradni list Evropske unije L 180/3

UREDBA KOMISIJE (ES) št. 1010/2006

z dne 3. julija 2006

o nekaterih izrednih ukrepih za podporo trgu z jajci in perutnino v nekaterih državah članicah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca (1), in zlasti prvega pododstavka člena 14(1)(b) Uredbe,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (2), in zlasti prvega pododstavka člena 14(1)(b) Uredbe,

ob upoštevanju naslednjega:

(1) Zaradi pojava visoko patogene aviarne influence (H5N1) od jeseni 2005 na območjih blizu Skupnosti in v več državah članicah od meseca februarja 2006 je v nekaterih državah članicah poraba perutninskega mesa in v manjšem obsegu jajc znatno padla.

(2) Znatno in hitro zmanjšanje porabe perutninskega mesa je povzročilo padec cen. Trg s perutninskim mesom je doživel velike motnje.

(3) Ker so te velike motnje neposredno povezane z izgubo zaupanja potrošnika, ter izvirajo iz tveganj za zdravje živali, je upravičeno, da se na zahtevo zadevnih držav članic sprejme izredne ukrepe v podporo trgu v okviru člena 14 Uredbe (EGS) št. 2771/75 in člena 14 Uredbe (EGS) št. 2777/75 ter dodeli pomoč za nadomestitev dela finančnih izgub zaradi uničenja valilnih jajc ali piščancev, delnega predčasnega zakola matične jate, začasnega zmanjšanja proizvodnje ali zakola kokoši, ki so tik pred nesenjem, glede na ukrepe na področju biološke varnosti, ki so jih preventivno uvedle nekatere države članice.

(4) Za valilna jajca, ki se predelajo v jajčne proizvode, mora veljati nižje nadomestilo kot za valilna jajca, ki se uničijo.

(5) Največje količine, za katere velja finančno nadomestilo za vsak izredni ukrep za podporo trgu, določi Komisija po pregledu zahtev držav članic.

(6) Določbe iz člena 14 Uredbe (EGS) št. 2771/75 in člena 14 Uredbe (EGS) št. 2777/75, ki določajo sprejetje zadevnih ukrepov, veljajo od 11. maja 2006. Zato je treba določiti, da se ta uredba prav tako uporablja od tega datuma.

(7) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

1. Uničenje valilnih jajc, ki se uvrščajo v oznako KN 0407 00 11 in 0407 00 19, se šteje za izredni ukrep za podporo trgu v okviru člena 14 Uredbe (EGS) št. 2771/75.

2. Nadomestilo za uničenje iz odstavka 1 se izplača vsaki zadevni državi članici v okviru največjega števila kosov iz Priloge I in za obdobje iz navedene priloge.

Najvišja vrednost nadomestila se določi pavšalno na:

(a) 0,15 EUR na valilno jajce „navadni piščanec“ iz oznake KN 0407 00 19;

(b) 0,23 EUR na valilno jajce „piščanec iz proste reje“ iz oznake KN 0407 00 19;

(c) 0,23 EUR na valilno jajce „pegatka“ iz oznake KN 0407 00 19;

(d) 0,35 EUR na valilno jajce „raca“ iz oznake KN 0407 00 19;

(e) 0,66 EUR na valilno jajce „pura“ iz oznake KN 0407 00 11;

(f) 1,20 EUR na valilno jajce „gos“ iz oznake KN 0407 00 11.

Člen 2

1. Predelava valilnih jajc, ki se uvrščajo v oznako 0407 00 19, se šteje za izredni ukrep za podporo trgu v okviru člena 14 Uredbe (EGS) št. 2771/75.

2. Nadomestilo za predelavo iz odstavka 1 se izplača vsaki zadevni državi članici v okviru največjega števila kosov iz Priloge II in za obdobje iz navedene priloge.

Najvišja vrednost nadomestila je enaka vrednosti iz člena 1(2), zmanjšana v vsakem primeru za 0,03 EUR na valilno jajce ali prodajno ceno, če je slednja višja od 0,03 EUR.

Člen 3

1. Uničenje piščancev, ki se uvrščajo v oznako KN 0105 11, 0105 12 in 0105 19, se šteje za izredni ukrep za podporo trgu v okviru člena 14 Uredbe (EGS) št. 2777/75.

2. Nadomestilo za uničenje iz odstavka 1 se izplača vsaki zadevni državi članici v okviru največjega števila kosov iz Priloge III in za obdobje iz navedene priloge.

Najvišja vrednost nadomestila se določi pavšalno na:

(a) 0,24 EUR na pišče „piščanec“;

(b) 0,40 EUR na pišče „pegatka“;

(c) 0,54 EUR na pišče „raca“;

(d) 0,85 EUR na pišče „pura“;

(e) 1,50 EUR na pišče „gos“.

Člen 4

1. Predčasni zakol najmanj 6 tednov dela matične jate, da se zmanjša proizvodnja valilnih jajc iz oznake KN 0105 92 00, 0105 93 00, 0105 99 10, 0105 99 20, 0105 99 30 in 0105 99 50, se šteje kot izredni ukrep za podporo trgu v okviru člena 14 Uredbe (EGS) št. 2777/75, vendar pod pogojem, da nobena žival ni ponovno dana v proizvodnjo v tem obdobju na zadevnih krajih.

2. Nadomestilo za predčasni zakol iz odstavka 1 se izplača vsaki zadevni državi članici v okviru največjega števila kosov iz Priloge IV in za obdobje iz navedene priloge.

Najvišja vrednost nadomestila se določi pavšalno na:

(a) 3,2 EUR na plemensko kokoš iz oznak KN 0105 92 00 in 0105 93 00;

(b) 3,2 EUR na plemensko raco iz oznake KN 0105 99 10;

(c) 30 EUR na plemensko gos iz oznake KN 0105 99 20;

(d) 15 EUR na plemensko puro iz oznake KN 0105 99 30;

(e) 5 EUR na plemensko pegatko iz oznake KN 0105 99 50.

Člen 5

1. Prostovoljno podaljšanje krčenja števila perutnine na več kot tri tedne se šteje kot izredni ukrep za podporo trgu v okviru člena 14 Uredbe (EGS) št. 2777/75, vendar pod pogojem, da nobena žival ni ponovno dana v proizvodnjo v tem obdobju.

2. Nadomestilo za podaljšanje iz odstavka 1 na m2 in na teden krčenja števila perutnine več kot tri tedne se za perutninske farme izplača vsaki zadevni državi članici v mejah največje površine iz Priloge V in za obdobje iz navedene priloge.

Najvišja vrednost nadomestila se določi pavšalno na:

(a) 0,46 EUR/m2 in na teden za farme pitovnih piščancev;

(b) 0,41 EUR/m2 in na teden za farme pur;

(c) 0,62 EUR/m2 in na teden za farme rac;

(d) 0,41 EUR/m2 in na teden za farme pegatk.

3. Države članice, ki so že dodelile nekatera nadomestila za zadevne površine, zagotovijo, da se kateri koli že izplačani znesek na nacionalni ravni odšteje od nadomestila iz odstavka 2.

Člen 6

1. Prostovoljno znižanje proizvodnje z znižanjem števila piščancev, da se zniža gostota, se šteje za izredni ukrep za podporo trgu v okviru člena 14 Uredbe (EGS) št. 2777/75.

2. Nadomestilo za znižanje proizvodnje iz odstavka 1 se vsaki zadevni državi članici izplača za vsako žival manj v proizvodnji z ozirom na normalni proizvodni krog na vsakem kraju posebne proizvodnje v okviru največjega števila živali iz Priloge VI in za obdobje iz navedene priloge.

Najvišja vrednost nadomestila se določi pavšalno na:

(a) 0,20 EUR/žival za farme pitovnih piščancev;

(b) 1,24 EUR/žival za farme pur;

(c) 0,75 EUR/žival za farme rac;

(d) 0,40 EUR/žival za farme pegatk.

Člen 7

1. Predčasni zakol „kokoši, ki so tik pred nesenjem“ se šteje kot izredni ukrep za podporo trgu v okviru člena 14 Uredbe (EGS) št. 2777/75.

2. Nadomestilo za zakol iz odstavka 1 se izplača vsaki zadevni državi članici v okviru največjega števila živali iz Priloge VII in za obdobje iz navedene priloge.

Najvišja vrednost nadomestila se določi pavšalno na 3,2 EUR/kokoš, ki je tik pred nesenjem.

Člen 8

Države članice, ki so za delna nadomestila sporočile Komisiji zneske, ki so nižji od najvišjih zneskov iz členov 1 do 7, se morajo omejiti na zneske, ki so jih sporočile.

Člen 9

Datum uveljavitve za menjalni tečaj za pomoči iz te uredbe je prvi delovni dan v maju 2006.

Menjalni tečaj, ki se uporablja, je zadnji menjalni tečaj, ki ga določi Evropska centralna banka pred datumom uveljavitve.

Člen 10

Države članice so upravičene do financiranja izdatkov s strani Skupnosti iz naslova plačil iz členov 1 do 7 pod pogoji iz člena 14 Uredbe (EGS) št. 2771/75 in člena 14 Uredbe (EGS) št. 2777/75 le, če države članice izvršijo plačila prejemnikom pred 31. decembrom 2006.

Člen 11

Ta uredba začne veljati na dan objave v Uradnem listu Evropske unije.

Uporablja se od 11. maja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 3. julija 2006 Za Komisijo Mariann FISCHER BOEL Članica Komisije

(1) UL L 282, 1.11.1975, str. 49. Uredba, kakor je bila nazadnje spremenjena z Uredbo (ES) št. 679/2006 (UL L 119, 4.5.2006, str. 1).

(2) UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št. 679/2006.

PRILOGA I Največje število valilnih jajc na državo članico Navadni piščanec Piščanec z znakom kakovosti Pegatka Pura Raca Gos Obdobje uporabe BE — — — — — — — CZ 19 522 800 — — 126 515 587 034 25 181 02/2006–04/2006 DK — — — — — — — DE — — — — — 1 500 000 01/2006–04/2006 EE — — — — — — — EL 15 975 000 — — 200 000 — — 10/2005–04/2006 ES 7 800 000 — — — — — 10/2005–04/2006 FR 60 000 000 21 450 000 4 166 000 4 960 000 2 663 000 — 12/2005–04/2006 IE — — — 400 000 170 000 — 01/2006–04/2006 IT 5 635 600 — 413 300 195 600 35 550 17 800 09/2005–04/2006 CY 442 000 — — — — — 10/2005–04/2006 LV — — — — — — — LT — — — — — — — LU — — — — — — — HU 12 705 000 — — — — — 11/2005–04/2006 MT — — — — — — — NL — — — — — — — AT 2 500 000 — — — — — 01/2006–04/2006 PL 2 141 098 — — — 621 586 77 029 10/2005–04/2006 PT 6 000 000 — — — — — 10/2005–03/2006 SI — — — — — — — SK — — — — — — — FI — — — — — — — SE — — — — — — — UK — — — — — — —

PRILOGA II Največje število predelanih valilnih jajc na državo članico Piščanec Obdobje uporabe BE — — CZ — — DK — — DE — — EE — — EL — — ES 1 800 000 10/2005–04/2006 FR — — IE — — IT 16 364 500 09/2005–04/2006 CY — — LV — — LT — — LU — — HU 8 390 000 11/2005–04/2006 MT — — NL 25 000 000 12/2005–04/2006 AT — — PL 64 594 006 10/2005–04/2006 PT — — SI — — SK 1 145 000 10/2005–04/2006 FI — — SE — — UK — —

PRILOGA III Največje število piščancev na državo članico Piščanec Pegatka Pura Raca Gos Obdobje uporabe BE — — — — — — CZ — — — — — — DK — — — — — — DE — — — — — — EE — — — — — — EL 4 138 440 — 10 000 — — 10/2005–04/2006 ES — — — — — — FR — — — — — — IE — — — — — — IT 13 537 800 894 200 147 200 89 000 44 500 09/2005–04/2006 CY 143 725 — — — — 10/2005–04/2006 LV — — — — — — LT — — — — — — LU — — — — — — HU 2 000 000 — — — — 11/2005–04/2006 MT — — — — — — NL — — — — — — AT — — — — — — PL — — — — — — PT 4 000 000 — — — — 10/2005–03/2006 SI — — — — — — SK — — — — — — FI — — — — — — SE — — — — — — UK — — — — — —

PRILOGA IV Največje število zaklane matične perutnine na državo članico Piščanec Pegatka Pura Raca Gos Obdobje uporabe BE — — — — — — CZ 635 000 — 11 000 10 000 20 000 02/2006–04/2006 DK — — — — — — DE — — — — 40 000 01/2006–04/2006 EE — — — — — — EL 454 300 — 16 000 — — 10/2005–04/2006 ES 151 000 — — — — 10/2005–11/2005 FR 1 400 000 60 000 130 000 60 000 — 01/2006–04/2006 IE 94 500 — — 9 100 — 01/2006–04/2006 IT 1 746 000 10 700 41 800 2 200 1 250 09/2005–04/2006 CY — — — — — — LV — — — — — — LT — — — — — — LU — — — — — — HU 55 000 — — — — 11/2005–04/2006 MT — — — — — — NL 1 293 750 — — — — 12/2005–04/2006 AT — — — — — — PL 1 060 109 — — — — 10/2005–04/2006 PT 300 000 — — — — 10/2005–03/2006 SI — — — — — — SK 22 000 — — — — 10/2005–04/2006 FI — — — — — — SE — — — — — — UK — — — — — —

PRILOGA V Največje število m2 in tednov na državo članico Piščanec Pegatka Pura Raca Obdobje uporabe BE — — — — — CZ — — — — — DK — — — — — DE — — — — — EE — — — — — EL 2 350 000 — — 7 tednov med 10/2005–04/2006 ES — — — — — FR 2 200 000 — — — 16 tednov med 10/2005–04/2006 IE — — — — — IT — — — — — CY — — — — — LV — — — — — LT — — — — — LU — — — — — HU 203 178 — 30 000 15 000 16 tednov med 11/2005–04/2006 MT — — — — — NL — — — — — AT — — — — — PL — — — — — PT 489 130 — — — 4 tedne med 10/2005–03/2006 SI — — — — — SK — — — — — FI — — — — — SE — — — — — UK — — — — —

PRILOGA VI Največje število perutnine na državo članico Piščanec Pegatka Pura Raca Obdobje uporabe BE — — — — CZ 9 180 000 — 70 000 300 000 02/2006–04/2006 DK — — — — — DE — — — — — EE — — — — — EL — — — — — ES 15 000 000 — — — 10/2005–03/2006 FR — — — — — IE 2 000 000 — 439 000 350 000 01/2006–04/2006 IT — — — — — CY 2 626 075 — — — 11/2005–04/2006 LV — — — — — LT — — — — — LU — — — — — HU MT — — — — — NL 23 000 000 — — — 12/2005–04/2006 AT 4 500 000 — — — 10/2005–04/2006 PL — — — — — PT — — — — — SI — — — — — SK 4 734 800 — — — 10/2005–04/2006 FI — — — — — SE — — — — — UK — — — — —